Հայոց արքայի պաշտոնական այցը Անգլիա… Մի ուշագրավ պատմական դրվագ՝ թե ինչպես դեռևս յոթ դար առաջ հայկական արքունիքը դիվանագիտական ջանքեր էր գործադրում Եվրոպայի հետ համագործակցության եզրեր գտնելու համար: Ներկայացվող 15-րդ դարի անգլիական մանրանկարը պատկերում է Կիլիկիայի Հայոց թագավորության միապետ Լևոն 5-րդի (թագավորել է 1320-1342 թթ., նկարում Հայոց արքան աջից է) և Անգլիայի թագավոր Էդվարդ 3-րդի հանդիպումը: Ինչպես տեղեկացնում են ժամանակակից, ինչպես նաև ավելի ուշ շրջանի պատմագիրները՝ իր գահակալության ողջ ընթացքում Լևոն 5-րդը դիվանագիտական մեծ ջանքեր էր գործադրում՝ բանակցելով արևմտաեվրոպական երկրների ղեկավարների հետ և փորձելով նրանց կողմից որոշակի աջակցություն ստանալ իր երկրի համար: